|  |  |
| --- | --- |
|  |  |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradonačelnik** |
| **KLASA: 024-01/25-01/112** |  |
| **URBROJ : 2163-6-09/01-25-2** |  |
| **Poreč-Parenzo, 5. ožujka 2025.** |  |

 Na temelju članka 53. Statuta Grada Poreča-Parenzo („Službeni glasnik Grada Poreča-Parenzo” broj 2/13, 10/18, 2/21 i 12/24), na prijedlog Upravnog odjela za društvene djelatnosti KLASA: 550-01/25-01/24, URBROJ: 2163-6-21/05-25-1od 4. ožujka 2025. godine, Gradonačelnik Grada Poreča-Parenzo je, 5. ožujka 2025. godine, donio sljedeći

**Z A K L J U Č A K**

 1. Utvrđuje se prijedlog Odluke o davanju prethodne suglasnosti na Statut Centra za pružanje usluga u zajednici Zdravi grad Poreč – Parenzo – Centro per la fornitura di servizi alla comunita Città sana Poreč – Parenzo u predloženom tekstu te se dostavlja Gradskom vijeću na razmatranje i donošenje.

 2. Na sjednici Gradskog vijeća Grada Poreča-Parenzo, sva potrebna tumačenja uz predloženu Odluku, dat će Tihana Mikulčić – pročelnica Upravnog odjela za društvene djelatnosti, p.o.

 **GRADONAČELNIK**

 **Loris Peršurić**

Prilog:

* Prijedlog Odluke o davanju suglasnosti

- Statut

**DOSTAVITI:**

1. Gradsko vijeće, ovdje,
2. Upravni odjel za društvene djelatnosti, ovdje, (KLASA: 550-01/25-01/24)
3. Centar za pružanje usluga u zajednici Zdravi grad Poreč – Parenzo-Centro per la fornitura di servizi alla comunita Città sana Poreč – Parenzo, Maura Gioseffija 2A, Poreč
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO** |
| **Gradsko vijeće** |

KLASA:…………………….

URBROJ:………………………

Poreč-Parenzo, ………………

 Na temelju članka 41. stavak 1. podstavak 8. Statuta Grada Poreča-Parenzo (Službeni glasnik Grada Poreča-Parenzo” broj 2/13, 10/18, 2/21 i 12/24), članka 54. stavak 1. Zakona o ustanovama ( Narodne novine 76/93, 29/97, 47/99, 35/08, 127/19 i 151/22 ) i članka 211. stavak 2. Zakona o socijalnoj skrbi (Narodne novine br. 18/22, 46/22, 119/22, 71/23 i 156/23), Gradsko vijeće Grada Poreča-Parenzo je, na sjednici održanoj ........2025. godine, donijelo sljedeću

**ODLUKU**

**o davanju prethodne suglasnosti na Statut Centra za pružanje usluga u zajednici Zdravi grad Poreč – Parenzo-Centro per la fornitura di servizi alla comunita Città sana Poreč – Parenzo**

**Članak 1.**

 Daje se prethodna suglasnost naStatut Centra za pružanje usluga u zajednici Zdravi grad Poreč-Parenzo, koji je sastavni dio ove Odluke.

**Članak 2.**

Ova Odluka stupa na snagu prvog dana od dana objave u „Službenom glasniku Grada Poreča-Parenzo“.

 **PREDSJEDNIK**

 **GRADSKOG VIJEĆA**

 **Zoran Rabar**

**DOSTAVITI:**

1. Gradonačelnik, ovdje,
2. Upravni odjel za društvene djelatnosti, ovdje,
3. Centar za pružanje usluga u zajednici Zdravi grad Poreč – Parenzo-Centro per la fornitura di servizi alla comunita Città sana Poreč – Parenzo, Maura Gioseffija 2A, Poreč
4. Pismohrana, ovdje.

Na temelju članka 211. stavak 2. Zakona o socijalnoj skrbi (Narodne novine br. 18/22, 46/22, 119/22, 71/23 i 156/23) i članka 54. stavak 1. Zakona o ustanovama (Narodne novine br. 76/93, 29/97, 47/99, 35/08, 127/19 i 151/22) ,Upravno vijeće Centra za pružanje usluga u zajednici Zdravi grad Poreč-Parenzo, uz suglasnost Gradskog vijeća Grada Poreča – Parenzo KLASA:\_\_\_\_\_\_\_\_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_ na sjednici održanoj dana \_\_\_\_\_\_\_\_\_\_\_\_\_\_\_\_\_ donosi

**STATUT**

**Centra za pružanje usluga u zajednici Zdravi grad Poreč – Parenzo**

* **Centro per la fornitura di servizi alla comunità Città sana Poreč-Parenzo**

**I. OPĆE ODREDBE**

**Članak 1.**

Ovim Statutom utvrđuje se:

* status Centra za pružanje usluga u zajednici Zdravi grad Poreč-Parenzo (u daljnjem tekstu: Centar),
* naziv i sjedište
* djelatnost,
* pečat,
* pravni položaj,
* zastupanje i predstavljanje,
* unutarnji ustroj,
* tijela ustanove i djelokrug njihova rada,
* javnost rada Centra,
* opći akti,
* službena tajna,
* ostala pitanja značajna za rad Centra, a koja nisu ili nisu u dovoljnoj mjeri uređena osnivačkim aktom Centra.

Izrazi koji se koriste u ovom Statuti i propisima koji se donose na temelju njega, a koji imaju rodno značenje, bez obzira jesu li korišteni u muškom ili ženskom rodu, odnose se jednako na muški i ženski rod.

**Članak 2.**

 Centar je javna ustanova socijalne skrbi osnovana Odlukom Gradskog vijeća Grada Poreča KLASA: 011-01/15-01/142, URBROJ: 2167/01-07-15-2 od 26.11.2015. godine („Službeni glasnik Grada Poreča-Parenzo“ br. 10/15), te je upisana u sudski registar Trgovačkog suda u Pazinu u registarski uložak s MBS 130052550.

**Članak 3.**

 Osnivački akt iz članka 2. ovog Statuta, odnosno Odluka, je temeljni opći akt Centra.

Ostali opći akti Centra su ovaj Statut, Pravilnik o radu, Pravilnik o unutarnjem ustrojstvu i sistematizaciji poslova i drugi opći akti koji se donose na temelju Statuta.

 Centar je samostalan u obavljanju svoje djelatnosti i poslovanju radi koje je osnovan sukladno zakonu, Odluci o osnivanju, ovom Statutu, drugim općim aktima Centra i pravilima struke.

**Članak 4.**

Prava i dužnosti osnivača obavlja Grad Poreč – Parenzo (u daljnjem tekstu: Osnivač).

**II. STATUS, NAZIV, SJEDIŠTE, DJELATNOST I PEČAT CENTRA**

**Članak 5.**

 Centar obavlja svoju djelatnost, posluje i sudjeluje u pravnom prometu pod nazivom na hrvatskom i talijanskom jeziku.

Naziv Centra na hrvatskom jeziku je: Centar za pružanje usluga u zajednici Zdravi grad Poreč – Parenzo.

Naziv centra na talijanskom jeziku je: Centro per la fornitura di servizi alla comunità Città sana Poreč – Parenzo.

Naziv Centra ispisuje se na ploči koja je istaknuta na zgradi Centra u kojoj je njegovo sjedište.

**Članak 6.**

 Sjedište Centra je u Poreču, ulica dr. Mauro Gioseffi 2A.

 Odluku o promjeni naziva i sjedišta donosi Osnivač.

**Članak 7.**

 Djelatnost Centra je pružanje socijalnih usluga i to:

1. usluga savjetovanja i pomaganja pojedincu,
2. usluga savjetovanja i pomaganja obitelji,
3. usluga psihosocijalne podrške.

Korisnici Centra koji će koristiti usluge iz stavka 1. ovog članka su djeca, mladi, obitelji i odrasle osobe sukladno Zakonu o socijalnoj skrbi i to:

* djeca i mladi s teškoćama u razvoju,
* djeca i mladi s problemima u ponašanju ,
* trudnice i roditelji,
* odrasli pojedinci i/ili obitelji kojima je zbog poremećenih odnosa ili drugih nepovoljnih okolnosti potrebna stručna pomoć i podrška,
* obitelji u krizi,
* odrasle osobe s invaliditetom,
* žrtve obiteljskog i drugog nasilja,
* osobe ovisne o alkoholu, drogama, kockanju i drugim oblicima ovisnosti,
* i druge osobe koje udovoljavaju uvjete propisane Zakonom , djelatnošću i Statutom Centra.

Pored navedenih, Centar može obavljati i druge djelatnosti, ako se one u manjem opsegu ili uobičajeno obavljaju uz registriranu djelatnost.

**Članak 8.**

Centar može promijeniti djelatnost.

Odluku o promjeni djelatnosti donosi Upravno vijeće Centra uz prethodnu suglasnost Osnivača.

**Članak 9.**

Centar ima pečat okruglog oblika promjera 38 mm, na kojem je kružno upisan puni naziv Centra na hrvatskom i talijanskom jeziku, a u sredini pečata se nalazi logotip Centra.

Centar na službenim dokumentima i u pravnom prometu može koristi logotip.

Odlukom ravnatelja određuje se broj pečata, način njihova korištenja te osobe odgovorne za njihovu uporabu i čuvanje.

**Članak 10.**

Za svakodnevno poslovanje Centar ima štambilj pravokutnog oblika koji sadrži puni naziv i sjedište Centra i prostore za upisivanje klasifikacijskog i urudžbenog broja i datum primitka pismena.

Odlukom ravnatelja određuje se broj štambilja, način njihova korištenja te osobe odgovorne za njihovu uporabu i čuvanje.

**III. PRAVNI POLOŽAJ I IMOVINA CENTRA**

**Članak 11.**

Centar je pravna osoba upisana u sudski registar i u upisnik ustanova socijalne skrbi koji vodi nadležno ministarstvo.

**Članak 12.**

Centar je samostalan u obavljanju svoje djelatnosti radi koje je osnovan u skladu i na način određen zakonima kojim se uređuje osnivanje i ustrojstvo ustanova te djelatnost socijalne skrbi, ovim Statutom, drugim općim aktima Centra i pravilima struke.

Centar može u pravnom prometu stjecati prava i preuzimati obveze, može biti vlasnikom pokretnih i nepokretnih stvari, te može biti strankom u postupcima pred sudovima i drugim upravnim tijelima te tijelima s javnim ovlastima, sukladno zakonu i ovom Statutu.

Imovinu centra čine sva sredstva – nekretnine, pokretnine, novac i prava koje je Centar pribavio od Osnivača, koja je stekao pružanjem usluga ili pribavio iz drugih izvora.

**Članak 13.**

Centar odgovara za obveze cijelom svojom imovinom.

Osnivač solidarno i neograničeno odgovara za obveze Centra.

**Članak 14.**

 O stjecanju, opterećivanju i otuđenju nekretnina odlučuje Upravno vijeće, uz prethodnu suglasnost Gradskog vijeća Grada Poreča - Parenzo.

O stjecanju i otuđenju ostale imovine – pokretnih stvari i sklapanju ugovora o izvođenju

investicijskih radova i nabavi opreme, te nabavi osnovnih sredstava i ostale imovine čija pojedinačna vrijednost iznosi do 5.000.00 Eura bez PDV-a odlučuje ravnatelj samostalno, dok mu je za iznose veće od 5.000.00 Eura bez PDV-a potrebna suglasnost Upravnog vijeća.

 Odredbe stavka 1. i 2. ovog članka primjenjuju se i na druge pravne poslove kojima se ne stječu ili otuđuju nekretnine i druga imovina Centra, ali se preuzimaju obveze za Centar.

**Članak 15.**

Sredstva za redoviti rad i trajno obavljanje svojih djelatnosti Centar stječe iz sredstava proračuna Osnivača, proračuna lokalnih i područne (regionalne) samouprave, iz uplata korisnika usluga, iz vlastitih prihoda, te iz drugih zakonom dopuštenih sredstava.

 Ako u obavljanju djelatnosti Centar ostvari dobit, ona će se upotrijebiti isključivo za obavljanje i razvoj djelatnosti Centra.

**IV. ZASTUPANJE I PREDSTAVLJANJE CENTRA**

**Članak 16.**

Centar predstavlja i zastupa ravnatelj.

**Članak 17.**

Ravnatelj Centra ima sva ovlaštenja u pravnom prometu u okviru djelatnosti Centra

upisane u sudski registar, a u skladu sa zakonom i ovim Statutom.

Ravnatelj može dati punomoć drugoj osobi za zastupanje Centra u pravnom prometu. Punomoć se može dati samo u granicama svojih ovlasti i u skladu s odredbama zakona kojim se uređuju obvezni odnosi.

**Članak 18.**

Ravnatelj ne može bez posebne ovlasti Upravnog vijeća ili Osnivača nastupati kao druga ugovorna strana i sa Centrom sklapati ugovore u svoje ime i za svoj račun, u svoje ime a za račun drugih osoba, ili u ime i za račun drugih osoba.

Ravnatelj određuje osobe ovlaštene za potpisivanje financijske i druge dokumentacije.

**V. UNUTARNJE USTROJSTVO CENTRA**

**Članak 19.**

Unutarnjim ustrojstvom osigurava se racionalan i djelotvoran rad Centra u cilju ostvarivanja registriranih djelatnosti.

 Unutarnje ustrojstvo Centra uređuje se Pravilnikom o unutarnjem ustrojstvu i sistematizaciji poslova kojim se pobliže uređuje ustrojstvo, radna mjesta, opisa poslova, broj izvršitelja i uvjeti za popunjavanje radnog mjesta .

**VI. TIJELA CENTRA**

**Članak 20.**

Tijela Centra su: Upravno vijeće, ravnatelj i Stručno vijeće.

1.**Upravno vijeće**

**Članak 21.**

Centrom upravlja Upravno vijeće koje ima pet članova.

Upravno vijeće čine tri predstavnika Osnivača, jedan predstavnik radnika Centra i jedan predstavnik korisnika Centra ili njegov roditelj ili skrbnik.

Predstavnici Osnivača u Upravnom vijeću moraju imati najmanje završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij.

Članove Upravnog vijeća - predstavnike Osnivača i korisnika, imenuje Osnivač na mandat od četiri godine.

Člana Upravnog vijeća - predstavnika korisnika predlažu korisnici Centra na skupu korisnika.

Člana Upravnog vijeća - predstavnika radnika zaposlenih u Centru na mandat od četiri godine imenuje i razrješava radničko vijeće a ako ono nije utemeljeno, predstavnika radnika biraju radnici na slobodnim i neposrednim izborima, tajnim glasanjem, sukladno općim propisima o radu.

 Predsjednika i zamjenika predsjednika Upravnog vijeća biraju članovi Upravnog vijeća između predstavnika Osnivača Centra.

Mandat članova Upravnog vijeća traje 4 godine.

**Članak 22.**

Predsjednik Upravnog vijeća ili član Upravnog vijeća može biti razriješen dužnosti i prije isteka vremena na koji je imenovan:

1. na osobni zahtjev
2. ako bez opravdanog razloga ne obavlja poslove predsjednika ili člana Upravnog vijeća utvrđene zakonom, aktom o osnivanju ili Statutom Centra
3. ako svojim nesavjesnim ili nepravilnim radom prouzroči Centru veću štetu ili veće smetnje u njegovu radu
4. zbog drugih opravdanih razloga

Članu Upravnog vijeća, predstavnik radnika, osim u slučajevima iz stavka 1. ovog članka, mandat prestaje i u slučajevima

1. prestanka radnog odnosa u Centra
2. ako počini težu povredu radne obveze

Članu Upravnog vijeća – predstavniku korisnika Centra, osim u slučajevima iz stavka 1. ovog članka mandat prestaje i prestankom korištenja usluga Centra.

Odluku o razrješenju člana Upravnog vijeća, predstavnika Osnivača i predstavnika korisnika centra donosi Osnivač.

Odlukom o razrješenju člana Upravnog vijeća, predstavnika Osnivača, imenuje se novi član Upravnog vijeća kojemu mandat traje do isteka mandata razriješenog člana Upravnog vijeća.

 Odlukom o razrješenju člana Upravnog vijeća, predstavnika korisnika, na prijedlog korisnika, imenuje se novi član Upravnog vijeća kojemu mandat traje do isteka mandata razriješenog člana Upravnog vijeća.

Upravno vijeće Centra dužno je 90 dana prije isteka mandata obavijestiti Osnivača Centra o isteku mandata člana Upravnog vijeća.

**Članak 23.**

Upravno vijeće obavlja slijedeće poslove:

1. uz prethodnu suglasnost Gradskog vijeća Grada Poreča - Parenzo:

- donosi Statut Centra i njegove izmjene i dopune,

- odlučuje o promjeni naziva, sjedišta i djelatnosti Centra,

- odlučuje o osnivanju druge pravne osobe,

- odlučuje o udruživanju u zajednicu ustanova,

- odlučuje o dugoročnom zaduživanju i davanju jamstva za kreditno zaduživanje,

- odlučuje o statusnim promjenama Centra,

- o stjecanju, opterećivanju i otuđenju nekretnina Centra, -

- donosi Pravilnik o radu i Pravilnik o unutarnjem ustrojstvu i sistematizaciji poslova

2. samostalno:

- donosi odluku o raspisivanju i raspisuje javni natječaj za izbor i imenovanje ravnatelja,

- donosi odluku o imenovanju i razrješenju ravnatelja Centra sukladno Statutu i sklapa ugovor o radu u punom radnom vremenu za mandatno razdoblje,

- donosi druge opće akte utvrđene zakonom i statutom Centra,

- donosi godišnji plan i program rada i razvoja Centra te nadzire njegovo provođenje,

- donosi financijski plan i godišnji obračun financijskog plana Centra,

- odlučuje o pojedinačnim pravima radnika u drugom stupnju, ako zakonom ili drugim propisom nije propisano drugačije,

- odlučuje o pritužbama korisnika i njihovih roditelja odnosno skrbnika,

- odlučuje o izvješćima ravnatelja, o radu Centra i podnosi godišnja izvješća o radu Centra nadležnom upravnom tijelu Grada Poreča,

- po potrebi predlaže ravnatelju Centra mjere s ciljem ostvarivanja politike poslovanja Centra, te osnovne smjernice za rad i poslovanje Centra,

- razmatra i odlučuje o drugim pitanjima u skladu sa zakonom, ovom Odlukom, statutom i drugim općim aktima Centra,

- odlučuje o nabavi osnovnih sredstava čija pojedinačna vrijednost ne prelazi iznos od 15.000,00 Eura bez PDV-a, a uz suglasnost Osnivača ako pojedinačna vrijednost iznosi više od 15.000,00 Eura bez PDV-a,

- odlučuje o prodaji osnovnih sredstava i sitnog inventara čija pojedinačna vrijednost prelazi iznos od 2.500,00 Eura bez PDV-a,

- utvrđuje cijene socijalnih usluga koje Centar pruža sukladno odredbama Zakona o socijalnoj skrbi

- obavlja druge poslove određene zakonom, Odlukom o osnivanju, ovim Statutom i općim aktima Centra.

**Članak 24.**

Upravno vijeće obavlja poslove iz svoje nadležnosti na sjednicama.

O pitanjima iz svoje nadležnosti Upravno vijeće odlučuje većinom glasova svih članova.

Konstituirajuću sjednicu Upravnog vijeća saziva i dnevni red predlaže ravnatelj ili druga osoba ovlaštena za zastupanje Centra.

Na konstituirajućoj sjednici Upravnog vijeća članovi između predstavnika Osnivača biraju predsjednika i zamjenika predsjednika Upravnog vijeća.

Sjednice Upravnog vijeća saziva predsjednik Upravnog vijeća po ukazanoj potrebi, a najmanje dva puta godišnje, te na pisani zahtjev ravnatelja ili najmanje tri člana Upravnog vijeća, pismenim pozivom, koji se upućuje najmanje 8 dana prije održavanja sjednice.

 Iznimno, ako za to postoje razlozi, sjednica Upravnog vijeća može se sazvati i usmenim pozivom i u kraćem roku iz stavka 5. ovog članka.

 Predsjednik Upravnog vijeća predlaže dnevni red i vodi sjednicu, te potpisuje akte koje donosi Upravno vijeće.

 U slučaju odsutnosti ili spriječenosti predsjednika Upravnog vijeća, njegova prava i dužnosti ima njegov zamjenik.

Na sjednici Upravnog vijeća vodi se zapisnik.

Upravno vijeće odluke donosi većinom glasova od ukupnog broja članova.

Upravno vijeće donosi Poslovnik o radu kojim pobliže uređuje način svoga rada koji nije reguliran odredbama Zakona i ovog Statuta.

Za proučavanje i razmatranje pojedinih stručnih i drugih pitanja od značaja za rad i odlučivanje Upravnog vijeća i pripremanje i praćenja izvršavanja odluka, Upravno vijeće može osnivati radne skupine i druga tijela, a može angažirati i stručne osobe.

**Članak 25.**

Kada Upravno vijeće odlučuje o ostvarivanju prava i obveza po zahtjevu radnika, nužno je na sjednicu pozvati radnika o čijem se zahtjevu radi.

**2. Ravnatelj**

**Članak 26.**

Voditelj Centra je ravnatelj.

Ravnatelj organizira i vodi poslovanje i stručni rad Centra, predstavlja i zastupa Centar u svim postupcima pred sudovima, upravnim i drugim državnim tijelima te pravnim osobama s javnim ovlastima i odgovoran je za zakonitost rada Centra, te obavlja još i slijedeće poslove:

* predlaže godišnji plan i program rada i razvoja Centra,
* predlaže Upravnom vijeću prijedlog financijskog plana i prijedlog godišnjeg obračuna financijskog plana Centra,
* provodi odluke Upravnog vijeća,
* po potrebi ili na upit podnosi prijedloge/mišljenja Upravnom vijeću za odluke iz njihove nadležnosti,
* prisustvuje sjednicama Upravnog vijeća i sudjeluje u radu bez prava odlučivanja,
* podnosi godišnje izvješće o radu i poslovanju Centra Upravnom vijeću i Osnivaču,
* zaključuje ugovore o izvođenju investicijskih radova, nabavi opreme te nabavi osnovnih sredstava i ostale imovine čija pojedinačna vrijednost ne prelazi 5.000,00 Eura bez PDV-a,
* sklapa ugovore o radu,
* organizira rad i obavlja raspored radnika,
* odlučuje o pojedinačnim pravima radnika u prvom stupnju, ako zakonom ili drugim propisom nije propisano drugačije,
* osniva stručna radna tijela kao pomoćna tijela u radu Centra,
* donosi druge opće akte Centra čije donošenje odredbama Zakona i ovoga Statuta nije u nadležnosti Upravnog vijeća, uz prethodnu suglasnost Upravnog vijeća,
* brine o poslovnom prostoru, opremi i tekućim troškovima Centra,
* promovira rad Centra i brine o njegovu ugledu,
* obavlja i druge poslove utvrđene zakonom, ovom Odlukom, statutom i drugim općim aktima Centra.

Mandat ravnatelja traje četiri godine, a ista osoba može biti ponovno izabrana za ravnatelja.

**Članak 27.**

Za ravnatelja Centra može biti imenovana osoba koja ispunjava uvjete propisane Zakonom o socijalnoj skrbi i Zakonom o ustanovama.

 Kandidat za ravnatelja Centra, a koji je član Upravnog vijeća, ne može sudjelovati u raspravi i donošenju odluke o prijedlogu da se njega imenuje za ravnatelja Centra.

**Članak 28.**

Ravnatelja Centra imenuje Upravno vijeće na temelju javnog natječaja kojeg raspisuje i provodi Upravno vijeće.

Natječaj za

 ravnatelja Centra objavljuje se u Narodnim novinama i mrežnim stranicama Centra.

U natječaju se objavljuju uvjeti koje mora ispunjavati kandidat, vrijeme na koje se imenuje, rok za prijave, te rok u kojem će kandidati biti obaviješteni o izboru.

Rok za prijavu kandidata ne može biti kraći od 8 dana od dana objave natječaja, a rok za dostavu obavijesti o izboru ne može biti dulji od 45 dana od isteka roka za podnošenje prijave.

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti.

Do imenovanja ravnatelja Centra na temelju ponovljenog natječaja imenovat će se vršitelj dužnosti ravnatelja, ali najdulje do godinu dana.

Osoba imenovana za vršitelja dužnosti ravnatelja mora ispunjavati uvjete za imenovanje ravnatelja propisane Zakonom o socijalnoj skrbi.

Osoba imenovana za ravnatelja Centra sklapa s Upravnim vijećem ugovor o radu u punom radnom vremenu, na vrijeme od četiri godine.

Ako je za ravnatelja Centra imenovana osoba koja u Centru ima sklopljen ugovor o radu na neodređeno vrijeme, po isteku mandata ima se pravo vratiti na poslove na kojima je prethodno radila ili na druge odgovarajuće poslove, u protivnom joj radni odnos prestaje.

Na radno mjesto osobe imenovane za ravnatelja zasniva se radni odnos s drugom osobom.

Osobi koja je imenovana za ravnatelja Centra, istekom mandata, ako ne bude ponovno imenovana ravnateljem, Centar je dužan ponuditi sklapanje ugovora o radu za poslove za koje ispunjava uvjete.

**Članak 29.**

Upravno vijeće je dužno razriješiti ravnatelja i prije isteka mandata na koji je izabran ako:

* ravnatelj to osobno zahtjeva,
* ako nastane neki od razloga koji prema posebnim propisima ili općim propisima o radu dovode do prestanka radnog odnosa;
* je nastupila zapreka za obavljanje poslova u djelatnosti socijalne skrbi propisana Zakona o socijalnoj skrbi,
* ravnatelj u svojem radu ne postupa u skladu s propisima i općima aktima Centra, neopravdano ne izvršava odluke Upravnog vijeća ili postupa u suprotnosti s njima,
* ravnatelj svojim nesavjesnim ili nepravilnim radom prouzroči Centru veću štetu ili ako zanemaruje ili nemarno obavlja svoju dužnost, tako da su nastale ili mogu nastati veće smetnje u obavljanju djelatnosti
* je nalazom inspekcije ustanovljena teža povreda propisa i općih akata Centra ili su utvrđene teže nepravilnosti u radu ravnatelja.

Upravno vijeće mora prije donošenja odluke o razrješenju obavijestiti ravnatelja o razlozima za razrješenje i dati mu mogućnost da se o njima pisano izjasni

**Članak 30.**

 Ravnatelja u slučaju privremene spriječenosti u obavljanju ravnateljskih poslova zamjenjuje stručni radnik ili drugi radnik Centra koji ima završen integrirani preddiplomski i diplomski sveučilišni studij prava ili ekonomije, kojeg odredi ravnatelj.

Ako ravnatelj ne odredi stručnog radnika Centra koji ga zamjenjuje u slučaju privremene spriječenosti, istoga određuje upravno vijeće.

Stručni radnik koji zamjenjuje ravnatelja ima pravo i dužnost obavljati poslove ravnatelja čije se izvršenje ne može odgađati.

1. **Stručno vijeće**

**Članak 31.**

Kao stručno i savjetodavno tijelo u Centru se osniva Stručno vijeće.

Stručno vijeće čine svi stručni radnici Centra.

**Članak 32.**

Stručno vijeće donosi Poslovnik o radu kojim uređuje način izbora predsjednika i zamjenika predsjednika te način rada i donošenje odluka.

Poslovnikom se može odrediti uži sastav Stručnog vijeća i postupak izbora užeg sastava Stručnog vijeća, pri čemu je potrebno osigurati zastupljenost svih struka stručnih radnika koje pružaju usluge korisnicima Centra.

**Članak 33.**

Stručno vijeće raspravlja i daje ravnatelju i upravnom vijeću Centra mišljenja i prijedloge o:

* stručnim pitanjima koja se odnose na djelatnost Centra,
* ustroju Centra,
* utvrđivanju programa stručnog rada Centra,
* potrebi stručnog usavršavanja stručnih radnika Centra,
* drugim pitanjima vezanim za stručni rad Centra.

Predsjednik stručnog vijeća dužan je sudjelovati u radu Stručnog vijeća bez prava glasa kada se raspravlja o pitanjima iz stavka 1. ovog članka.

**VII. JAVNOST RADA CENTRA**

**Članak 34.**

Rad Centra je javan.

Centar je dužan pravodobno i istinito obavještavati javnost o obavljanju djelatnosti za koje je osnovan na način određen zakonom.

Centar je dužan osobi koja dokaže pravni interes dopustiti uvid u svoju djelatnost, osim u podatke koje su zakonom odnosno drugim propisom određeni kao službena ili profesionalna tajna ili kada se tražena informacija odnosno dokumentacija odnosi na osobne podatke fizičke osobe.

**Članak 35.**

 Samo ravnatelj i osoba koju on ovlasti može putem medija obavještavati javnost o djelatnosti Centra.

**VIII. OPĆI AKTI**

**Članak 36.**

Opći akti Centra suStatut, pravilnici, poslovnici i odluke kojima se utvrđuju pojedina pitanja u Centru.

**Članak 37.**

 U Centru se donose ovi opći akti:

* Statut,
* Pravilnik o radu,
* Pravilnik o unutarnjem ustrojstvu i sistematizaciji poslova,
* Poslovnik o radu Upravnog vijeća,
* Poslovnik o radu Stručnog vijeća,
* Pravilnik o zaštiti na radu,
* Pravilnik o zaštiti od požara,
* kao i drugi akti koje je potrebno donijeti prema odredbama posebnih zakona.

Za više pojedinih pitanja iz stavka 1. ovog članka može se donijeti jedan opći akt.

**Članak 38.**

Upravno vijeće donosi Statut, Pravilnik o radu i Pravilnik o unutarnjem ustrojstvu i sistematizaciji poslova uz prethodnu suglasnost Osnivača Centra dok Poslovnik o radu Upravnog vijeća donosi samostalno.

Stručno vijeće donosi Poslovnik o radu stručnog vijeća.

 Ravnatelj donosi Pravilnik o zaštiti na radu, Pravilnik o zaštiti od požara, Pravilnik o službenoj tajni, kao i druge akte koje je potrebno donijeti prema odredbama zakona i drugim propisima, sve uz prethodnu suglasnost Upravnog vijeća.

**Članak 39.**

Izmjene i dopune akata donose se po istom postupku kao i sami opći akti.

Opći akti stupaju na snagu osmog dana od dana njihova objavljivanja na oglasnoj ploči Centra, a iznimno najranije dan nakon dana objave na oglasnoj ploči Centra.

Opći akti ne mogu imati povratno djelovanje.

Za tumačenje odredbi općih akata nadležan je donositelj.

**IX. PROFESIONALNA I SLUŽBENA TAJNA**

**Članak 40.**

 Službena tajna u Centru su svi podaci koji su prikupljeni i koriste se za potrebe poslovanja Centra, za komunikaciju s javnim tijelima kao i podaci koji su zakonom i drugim propisom ili općim aktom nadležnog tijela, donesenim na temelju zakona, proglašeni službenom tajnom.

Profesionalnom tajnom smatraju se sve činjenice i podaci koje stručni ili drugi radnici Centra u poslovnom procesu saznaju od korisnika i to o njihovu osobnom, obiteljskom i/ili zdravstvenom stanju, a čijim bi se iznošenjem povrijedila privatnost korisnika.

Radnici Centra dužni su čuvati službenu i profesionalnu tajnu u skladu sa zakonskim propisima, načelom tajnosti i zaštite osobnih podataka, načelom poštivanja privatnosti, etičkim kodeksima strukovnih komora u RH i ovim Statutom.

**Članak 41.**

Službenom tajnom smatraju se:

* dokumenti koje ravnatelj proglasi poslovnom tajnom,
* podaci koje je drugo nadležno tijelo kao povjerljivo priopćilo Centru,
* unutrašnji procesi poslovanja dogovoreni na upravnim i stručnim tijelima Centra,
* mjere i način postupanja u slučaju izvanrednih okolnosti,
* plan fizičkog i tehničkog osiguranja objekta u kojem Centar posluje,
* dokumenti koji se odnose na obranu,
* drugi dokumenti koje ravnatelj ili Upravno vijeće proglase tajnim.

Na dokumentu koji je poslovna tajna, ravnatelj u gornjem desnom uglu stavlja oznaku „poslova tajna“ i isto ovjerava svojim potpisom i datumom.

Sadržaj isprave i/ili podatke koji imaju značaj službene tajne ovlašten je priopćavati drugim privatnim i pravnim subjektima ravnatelj Ustanove.

**Članak 42.**

Profesionalnom tajnom smatraju se sve činjenice i osobni podaci koje su stručni ili drugi radnici Centra u poslovnom procesu saznali od korisnika.

Podatke iz sfere profesionalne tajne stručni radnici mogu iznositi samoinicijativno sukladno zakonskim propisima i pravilima struke isključivo u svrhu zaštite psihičkog i fizičkog integriteta i/ili života pojedinca te maloljetnog djeteta.

Profesionalni podaci se mogu razmjenjivati sa stručnim suradnicima srodnih struka (socijalni radnici, liječnici i dr.) sukladno zakonskoj regulativi i pravilima struke u cilju zaštite interesa i/ili ostvarivanja drugih prava korisnika u suradnji i uz suglasnost samih korisnika.

**Članak 43.**

Službenu i profesionalnu tajnu su dužni čuvati svi zaposleni u Centru koji su na bilo koji način saznali za sadržaj podataka koji se smatraju tajnom.

Obveza čuvanja službene i profesionalne tajne ne prestaje ni nakon što zaposlenima prestane radni odnos u Centru.

**Članak 44.**

 Povreda dužnosti čuvanja službene i profesionalne tajne predstavlja težu povredu radne obveze prema odredbama propisa kojima se uređuje radni odnos.

O čuvanju službene i profesionalne tajne neposredno skrbi ravnatelj.

**X. STATUSNE PROMJENE**

**Članak 45.**

O svim statusnim promjenama odlučuje Osnivač Centra na prijedlog Upravnog vijeća.

**XI. PRESTANAK RADA**

**Članak 46**.

Centar prestaje postojati kada se ispune uvjeti i pretpostavke sukladno važećim zakonskim propisima.

Odluku o prestanku rada Centra donosi Osnivač.

**XII. PRIJELAZNE I ZAVRŠNE ODREDBE**

**Članak 47.**

Opći akti određeni ovim Statutom donijet će se u roku od 90 dana od dana stupanja na snagu ovog Statuta.

**Članak 48.**

Na pitanja koja nisu utvrđena ovim Statutom ili su drugačije uređena, primjenjuju se odredbe Zakona o ustanovama i Zakona o socijalnoj skrbi.

**Članak 49.**

Ovaj Statut stupa na snagu osmog dana od dana objave na oglasnoj ploči Centra, po dobivenoj suglasnosti osnivača.

 Stupanjem na snagu ovog Statuta prestaje važiti Statut Centra BROJ: 550-01/17-097

od 13. 09. 2017.i I. Izmjene Statuta KLASA: 023-06/21-01/63, URBROJ: 2167/01-17/01-21-3 od 12. 4. 2021. godine.

KLASA: 011-03/25-01/1

URBROJ: 2167-1725-1

Poreč, 04.03.2025

 Predsjednica Upravnog vijeća:

Tihana Mikulčić

Ovaj tekst Statuta je po dobivenoj suglasnosti Osnivača objavljen na oglasnoj ploči Centra\_\_\_\_\_\_\_\_\_\_\_\_\_\_\_\_\_\_\_. te je stupio na snagu \_\_\_\_\_\_\_\_\_\_\_\_\_\_\_.

**Obrazloženje**

**Pravna osnova:**

Pravna osnova za donošenje predložene Odluke su Statut Grada Poreča-Parenzo („Službeni glasnik Grada Poreča-Parenzo” broj 2/13, 10/18, 2/21 i 12/24), Zakon o ustanovama ( Narodne novine 76/93,29/97,47/99,35/08, 127/19 i 151/22 ) i Zakon o socijalnoj skrbi (Narodne novine br. 18/22, 46/22, 119/22, 71/23 i 156/23).

Člankom 41. stavak 1. podstavak 8. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, obavlja i druge poslove koji su mu stavljeni u djelokrug zakonom ili ovim Statutom.

Odredbom članka 54. stavak 1. Zakona o ustanovama propisano je da statut ustanove donosi upravno vijeće uz prethodnu suglasnost osnivača ustanove ako zakonom ili aktom o osnivanju nije drugačije određeno.

Odredbom članka 211. stavak 2. Zakona o socijalnoj skrbi propisano je da statut doma socijalne skrbi donosi upravno vijeće uz prethodnu suglasnost osnivača.

**Ocjena stanja:**

Centar za pružanje usluga u zajednici Zdravi grad Poreč – Parenzo na sjednici Upravnog vijeća održanoj dana 04.03.2025. godine donio je novi tekst Statuta kojim se u cijelosti zamjenjuje Statut Centra za pružanje usluga u zajednici Zdravi grad Poreč – Parenzo 550-01/17-097 od 13. 09. 2017.i I. Izmjene Statuta KLASA: 023-06/21-01/63, URBROJ: 2167/01-17/01-21-3 od 12. 4. 2021. godine, odnosno pročišćeni tekst Statuta KLASA: 023-06/21-01/63 URBROJ: 2167/01-17/01-21-4 od 12.04.2021. godine. Razlog donošenja novog, cjelovitog teksta Statuta je veliki broj odredbi trenutno važećeg Statuta koje je potrebno uskladiti s odredbama Zakona o ustanovama i Zakona o socijalnoj skrbi odnosno dio odredbi o stručnom voditelju koje je potrebno brisati jer iste više ne predviđa Zakon o socijalnoj skrbi. Najvažnije promjene koje su unesene u novi tekst Statuta su navedene u nastavku obrazloženja.

Odredbom članka 195. Zakona o socijalnoj skrbi propisano je da se dom socijalne skrbi može osnovati kao centar za pružanje usluga u zajednici. Temeljem navedene odredbe Zakona o socijalnoj skrbi potrebno je uskladiti odredbe teksta Statuta Centra o sastavu, imenovanju i razrješenju članova upravnog vijeća te raspisivanju natječaja za imenovanje, imenovanju i razrješenju ravnatelja domova socijalne skrbi. Predloženim tekstom Statuta predviđeni su iznosi do kojih ravnatelj Centra, odnosno Upravno vijeće mogu samostalno raspolagati, te iznos iznad kojeg je potrebna suglasnost Osnivača.

Sukladno odredbi članka 211. stavak 2. Zakona o socijalnoj skrbi u predloženom tekstu Statuta propisano je da se Statut, Pravilnik o radu i Pravilnik o unutarnjem ustrojstvu i sistematizaciji poslova donose uz prethodnu suglasnost Gradskog vijeća Grada Poreča.

Odredbe Statuta koje definiraju na koji način i pod kojim uvjetima ravnatelj može dati punomoć drugim osobama za zastupanje Centra te odredbe o stupanju općih akata Centra na snagu usklađene su s odredbama Zakona o ustanovama.

**Osnovna pitanja koja treba urediti Odlukom:**

Odlukom se daje suglasnost na Statut Centra za pružanje usluga u zajednici Zdravi grad Poreč-Parenzo i određuje kada Odluka stupa na snagu.

**Cilj donošenja Odluke:**

Cilj donošenja Odluke je davanje suglasnost na predloženi tekst Statuta Centra za pružanje usluga u zajednici Zdravi grad Poreč-Parenzo koji je usklađen s važećim odredbama Zakona o ustanovama i Zakona o socijalnoj skrbi.

**Sredstva potrebna za ostvarenje Odluke:**

Za ostvarenje ove Odluke nisu potrebna sredstva iz Proračuna Grada Poreča-Parenzo.